Tateiulis Puebla
Tateiulis Puebla panok 5 de mayo de 1862 nikan hueialtepetl Puebla, kampa moteuijke tokniua tein kinin tayekanik Ignacio Zaragoza uan Segundo Imperio Francés tein kinintayekani Charles Ferdinand Latrille, conde de Lorencez, tech yin Segunda Intervención Francesa en México, kampa tatanijke tokniua. Yin Franceses ualajke sepa tech nokse shuihuit uan ki kualkuijke ome pual uan ckashtol (35) taktso franceses aun katka ome pual uan chiknaui taktso to tokniua (yin tateuilis uejcahuak eyi pual uan ome (62) tonalmej, uan uelik yajke hueialtepetl México, uan kichiujke Segundo Imperio Mexicano.

Kemej amo huelkej ki yolchikauaske yin hueinechikol uan ki polojke majtaktiose (11) taktso huehuetkej yin franceses yajke tech yin shuit 1867

Keniuj peuak

Yin mestli octubre 1861, Francia, Inglaterra uan España mo nechikolkej tech Convención de Londres, kampa mo comprometerojke ki titaniske tein tateuiaj México kampa kitauikiliayaj miak tomi naui pual (80) millones. Keman mo nechikolkej yin eyi hueialtepelmej kinin titanijke se tanauatilis ne México kampa kinin tajtanijke nin tashtahuil, ke si amo kinin tashtauiayaj kuiskia yin to hueialtepetl. Juárez, tein taishyekanaya yin to hueialtepetl kinin kilij maj ki chiakan nin tashtahuil. Kemej kitak ke hualaskia ki kuiskiaj yin huieialtepetl México ki yektalikj Puebla uan ki tali kemej taishyekanke José López Uraga. Kemej amo kuali tekitik ki patake uan yeishtalijke Ignacio Zaragoza tein kinin yekanik majtak (10) taktso huehuetkej.

Yin tein taishyekantoya mo nechikolkej Febrero 1862 ikan yi Juaristas del Exterior, Manuel Doblado uan Ignacio Zaragoza tech yin Hacienda Lyin a Soledad amo huejka Veracruz. Kampa chajkuilojke Tratados Preliminares de la Soledad. Tech yin nechikolis mo kahuak ke yin tashtahuilis mo chiuaskiaj yin altepetl Orizaba kampa muitaskiaj okseki nechicolme uan yin altepelme Córdoba uan Tehuacán.

Yin tonal 5 de Marzo kemaj mochiuayaj yin tech Orizaba, ejkok Veracruz seki franceses kampa kinin taishyekantiaya Charles Ferdinand Latrille, conde de Lorencez uan kititanik Jurien de la Gravière ne Tehuacán. No ejkok yin Juan Nepomuceno Almonte uan motokaytij “jefe supremo de la nación” uan peuak kininnotsa nokseki huehuetkej nejyin Guerra de Reforma para paleuiske yin franceses.

Abril de 1862 mo ixpoloj yin nechikol kemaj kiixmatijkej España uan Inglaterra ton ki nekia Francia: kinekia ki tamotas yin gobierno republicano de México uan taliskiaj ni nechikol maj amo mozkalti yin Estados Unidos.

Masewaltajtol (azz)